# Tímaverkefni 1 (10%)

Munið að kommenta kóðann og merkja ykkur hann

Við setjum forritið upp í valmynd og síðasti liðurinn er að hætta

1. Listi
2. Strengur
3. Föll
4. Hætta

**1. Listi 35%**

Búið til fallið randomListi (byrjun, endir, fjöldi) sem býr til random lista og skilar honum. Fallið notið þið til að búa til bæði listaA og listaB

ListiA hefur 100 tölur milli 50 og 100. ListiB hefur 150 tölur á milli 75 200. Tölurnar eru valdar random. Búið til þriðja listann C .

Síðan búið þið til fallið einsTolur(l1,l2) sem skilar þeim tölum sem eru eins í listaA og listaB.

Prentið út alla listana á læsilegan hátt þar sem fram kemur hvaða listi er hvað.

**2. Strengur (35%)**  
Hannið forrit sem tekur inn streng/setningu (string). Forritið á svo að segja til um :

MUNIÐ að prenta út á skiljanlegan hátt hvað er hvað

* Hvað það eru mörg orð í textanum
* Hvað er strengurinn langur
* Hvað það eru mörg b/B í textanum
* Hvað það eru margir tölustafir í textanum
* Skrifið fall sem skilar strengum öfugum. Hér má ekki nota innbyggð föll í Python eins og sort() eða reverse()

**3. Föll (30%)**

Hannið forrit sem biður um innkaupsverð, virðsaukaskatt (í krónum) og söluverð í krónum.   
**Forritið á að vera með tveimur föllum.**

Fyrra fallið reiknaGroda(soluv,innkv, vsk) finnur út hvað verslunin fær fyrir vöruna. Fallið þarf að taka inn söluverðið, innkaupsverðið og virðisaukaskattinn ( í krónum). Það á síðan að skila ágóðanum

Hvernig við reiknum út ágóðann: ágóði=(söluverð -(innkaupsverð+ virðsaukaskatt))

Seinna fallið prenta(agodi) tekur inn ágóðann og prentar út skilaboð..

Ef ágóðinn er neikvæður (í minus) skrifast út textinn: *Hér hefur eitthvað farið úrskeiðis..*   
Ef ágóðinn er 0 skrifast út textinn: *Hækkaðu álagninguna á vörunni þinni.*

Annars skrifast út textinn: *Ágóðinn er: <ágóði>.*